en en da nl ca da nb en es da da da da da da da da da nb sv sv de sv de en es da en en da en en da en en id en en da nb da de nb da da da da da da da da nb da da da nl da en da da es nl da
Europa-Parlamentet deltager på Political Festival of Europe | Political Festival of Europe
23.8.2022 15:10:40 CEST | Political Festival of Europe
Political Festival of Europe er et nyt Europæisk Folkemøde, der afvikles for første gang den 25.-28. august 2022 i Mariager. Festivalens mål er at samle borgere og beslutningstagere på tværs af grænser for at styrke den demokratiske samtale. Overordnede temaer omfatter business, demokrati, klima, kultur, udenrigspolitik, sundhed og teknologi. Udover de mange politiske events vil der også være fest og kulturelle oplevelser, såsom koncerter og mad.
De mange events på festivalen er præget af de deltagende organisationer, virksomheder og institutioner fra hele Europa. I lyset af dette er Political Festival of Europe glad for at kunne annoncere, at Europa-Parlamentet deltager på festivalen med sin egen stadeplads.
Ved Europa-Parlamentets stadeplads vil besøgende i løbet af festivalen have mulighed for at møde en række europaparlamentarikere fra Danmark og andre EU-lande. Europaparlamentsmedlemmerne vil stå klar til at besvare spørgsmål fra borgerne – eller have en mere uformel snak om, hvad arbejdet i EU går ud på. Derudover vil man under hele festivalen kunne quizze med om EU eller prøve lykken ved, ja, et lykkehjul.
"Med Ruslands krig mod Ukraine er det blevet endnu tydeligere, hvor vigtigt det er, at vi værner om demokratiet og den demokratiske samtale,” siger Sune Olofsson Hansen, som er kontorchef for Europa-Parlamentets danske kontor. ”I vores telt sætter vi netop fokus på den europæiske del af vores demokrati. Kom forbi til en diskussion om nogle af de helt store EU-spørgsmål med europaparlamentarikere fra Danmark og andre EU-lande. Vi glæder os."
"Political Festival of Europe byder Europa-Parlamentets deltagelse velkommen. Europa-Parlamentet er nemlig en vigtig aktør på europæisk plan og et af de største direkte valgte parlamenter i verden. Sammen med festivalens mange partnere bidrager Europa-Parlamentet til vores mission om at folkeliggøre politik og demokrati,” fremhæver Jan Bertelsen, CEO ved Political Festival of Europe.
Se programmet her, og følg med i Folkemødets udvikling og nyheder på sociale medier og i det månedlige nyhedsbrev.
Lea Hovmand JørgensenPresseansvarligEuropa-Parlamentets kontor i Danmark
Tlf:+45 22 11 43 77
Jacob LolckPresseansvarligEuropa-Parlamentets kontor i Danmark
Tlf:+45 25 48 87 11
Stephanie HöglundKommunikationsansvarligPolitical Festival of Europe
Tlf:+45 31 41 24 29sh@pfoe.org
Torben NørgaardMedie KoordinatorPolitical Festival of Europe
Tlf:+45 22 14 23 53tn@pfoe.org
Information om Political Festival of Europe
Political Festival of Europe
Political Festival of Europe/Det Europæiske Folkemøde er en årlig festival, der fejrer demokratiet og er platform for den demokratiske samtale. På festivalen vil vi diskutere de mest presserende emner på den europæiske dagsorden. Udover de mange politiske events vil festivalen være et sted, hvor deltagerne kan opleve musik, kultur, mad og drikke fra hele Europa.
Følg pressemeddelelser fra Political Festival of Europe
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Political Festival of Europe
Klassisk dansk vejr bragte folk sammen på den sidste dag på Political Festival of Europe28.8.2022 20:11:21 CEST | Pressemeddelelse
Efter næsten 300 arrangementer, mere end 200 talere og flere end 30 repræsenterede europæiske lande afsluttede Political Festival of Europe fire berigende dage med mellem 18 000 og 20 000 gæster. I dag, søndag, fik klassisk dansk vejr folk til at samle sig indendørs til de sidste debatter og til afslutningsceremonien.
Hygge, liv i gaderne og vigtige diskussioner om de mest presserende problemstillinger i Europa28.8.2022 07:00:00 CEST | Pressemeddelelse
I dag byder vi velkommen til den sidste dag på Political Festival of Europe efter tre spændende dage. Den første udgave af Festivalen fyldte de brostensbelagte gader i Mariager med liv, sprog fra hele Europa og dejlige møder.
Ministre og ambassadører fra alle hjørner i Europa - og ny ambassadør for Mariager27.8.2022 07:00:00 CEST | Pressemeddelelse
Political Festival of Europe byder i dag velkommen til den tredje Festivaldag med musik fra Emmelie de Forest og debatter om migration, grøn energi, digitalisering og mange flere emner.
Velkommen tilbage på Political Festival of Europe26.8.2022 07:00:00 CEST | Pressemeddelelse
Political Festival of Europe vender i dag tilbage, efter en veloverstået første dag med skønt vejr, berigende samtaler og kick-off til et spændende musikprogram.
Velkommen til Political Festival of Europe25.8.2022 07:00:00 CEST | Pressemeddelelse
Så er dagen kommet, hvor vi for første gang kan byde velkommen på Political Festival of Europe 2022, der klokken 11, i formiddag, bliver skudt i gang med åbningstaler fra Udenrigsminister Jeppe Kofod, bestyrelsesformand for Festivalen Stine Bosse, Mariagerfjord Kommunes borgmester Mogens Jespersen, og, ikke mindst, Magrethe Vestager, næstformand i Europa-Kommissionen på video. Velkomsttalerne fra nær og fjern bliver båret trygt igennem af Leif Lønsmann, næstformand for den Danske Helsinki-Komité for menneskerettigheder.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022